Συμμετοχή της Ελλάδας στη Eurovision 2007

Η Ελλάδα συμμετείχε στον Διαγωνισμό Τραγουδιού Eurovision 2007 που πραγματοποιήθηκε στις 10 και 12 Μαΐου στο Ελσίνκι της Φινλανδίας. Ο ελληνικός τηλεοπτικός φορέας Ελληνική Ραδιοφωνία Τηλεόραση (ΕΡΤ) διοργάνωσε εθνικό τελικό για την επιλογή του καλλιτέχνη και του τραγουδιού που θα εκπροσωπήσει την Ελλάδα, ο οποίος διεξήχθη στις 28 Φεβρουαρίου 2007. Νικητής αναδείχθηκε ο Σαρμπέλ με το τραγούδι «Yassou Maria», το οποίο κατέληξε στην 7η θέση του τελικού της Eurovision, με 139 βαθμούς. 

## Ιστορικό
Πριν το διαγωνισμό του 2007, η Ελλάδα συμμετείχε στη Eurovision είκοσι επτά φορές από το ντεμπούτο της το 1974. Το έθνος κέρδισε το διαγωνισμό μία φορά, το 2005 με το τραγούδι "My Number One" ερμηνευμένο από την Έλενα Παπαρίζου. Μετά την εισαγωγή των ημιτελικών το 2004, η Ελλάδα καταφέρνει πάντα να προκριθεί στον τελικό. Ανάμεσα στα χρόνια 2004 με 2006, το έθνος επέτυχε τρία συνεχόμενα πλασαρίσματα στην πρώτη δεκάδα.

Ο Ελληνικός ραδιοτηλεοπτικός φορέας Ελληνική Ραδιοφωνία Τηλεόραση (ΕΡΤ), εκπέμπει το γεγονός σε όλη την Ελλάδα και οργανώνει τον τρόπο επιλογής για τη συμμετοχή της χώρας. Η ΕΡΤ είναι υπεύθυνη για τη συμμετοχή της Ελλάδας στο διαγωνισμό από το ντεμπούτο τους το 1974.
## Πριν τη Eurovision

### ''Ελληνικός Τελικός 2007''
Ο εθνικός τελικός διεξήχθη στις 28 Φεβρουαρίου 2007 στο Αθηνών Αρένα, με παρουσιάστριες τη Μαρία Μπακοδήμου και τον Φώτη Σεργουλόπουλο. Ο τελικός μεταδόθηκε στη ΝΕΤ στην Ελλάδα, δορυφορικά από την ERT World και διαδικτυακά από την ιστοσελίδα της ΕΡΤ.

#### Συμμετέχοντες
Στις 16 Ιανουαρίου 2007, η ΕΡΤ ανακοίνωσε τους τρεις καλλιτέχνες που θα συμμετάσχουν στον εθνικό τελικό, σε συνέντευξη τύπου στο ξενοδοχείο Central. Στις 7 Φεβρουαρίου 2007, κυκλοφόρησαν σε συνέντευξη τύπου στο ξενοδοχείο Athens Plaza τα τρία υποψήφια τραγούδια.

#### Τελικός
Ο εθνικός τελικός διεξήχθη στις 28 Φεβρουαρίου 2007. Νικητής αναδείχθηκε ο Σαρμπέλ με το τραγούδι «Yassou Maria», συγκεντρώνοντας 39.69% των συνολικών ψήφων. Το αποτέλεσμα καθορίστηκε από το τηλεοπτικό κοινό μέσω τηλεφώνου ή SMS (50%) και από μία δεκαμελή ελληνική κριτική επιτροπή (50%), η οποία αποτελείται από τους:

* Μίμης Πλέσσας (Πρόεδρος)
* Δημήτρης Κοντόπουλος
* Γιώργος Ανδρικάκης
* Πέτρος Κωστόπουλος
* Ελεονώρα Μελέτη
* Τζώνη Καλημέρης
* Κωνσταντής Σπυρόπουλος
* Ρέα Τουτουνζή
* Barry Viniker
* Αντώνης Καρατζίκος

## Στη Eurovision
[μικρογραφία|Ο [Σαρμπέλ στη σκηνή της Eurovision στον τελικό.]]
Ο Διαγωνισμός Τραγουδιού Eurovision 2007 πραγματοποιήθηκε στη Hartwall Arena στο Ελσίνκι της Φινλανδίας και αποτελέστηκε από έναν ημιτελικό στις 10 Μαΐου και τον τελικό στις 12 Μαΐου 2007. Σύμφωνα με τους κανόνες της Eurovision, όλες οι συμμετέχουσες χώρες, εκτός από τη διοργανώτρια χώρα, τις "Μεγάλες Τέσσερις", που αποτελούνται από τη Γαλλία, τη Γερμανία, την Ισπανία και το Ηνωμένο Βασίλειο, και τις υπόλοιπες εννέα χώρες που βρέθηκαν στην πρώτη δεκάδα του προηγούμενου διαγωνισμού, πρέπει να προκριθούν από τον ημιτελικό για να διαγωνιστούν στον τελικό, με τις 10 πρώτες χώρες από τον ημιτελικό να προκρίνονται στον τελικό. Η Ελλάδα, μετά την 9η θέση που κατέλαβε στον Διαγωνισμό Τραγουδιού Eurovision 2006, δε χρειάστηκε να διαγωνιστεί στον ημιτελικό.

Ο ημιτελικός και ο τελικός μεταδόθηκαν στην Ελλάδα τηλεοπτικά μέσω της ΝΕΤ, ραδιοφωνικά μέσω του Δεύτερου Προγράμματος και της ΝΕΤ 105.8 (μόνο ο τελικός) και δορυφορικά από την ERT World, με σχολιαστές τη Μαρία Μπακοδήμου και τον Φώτη Σεργουλόπουλο.

### Τελικός
Η Ελλάδα ερμήνευσε 10η σε σειρά εμφάνισης, μετά τη συμμετοχή της Λιθουανίας και πριν τη συμμετοχή της Γεωργίας. Η Ελλάδα κατετάγη έβδομη στον τελικό, σημειώνοντας 139 βαθμούς.

### Ψηφοφορία
#### Βαθμοί που δόθηκαν στην Ελλάδα

#### Βαθμοί που δόθηκαν από την Ελλάδα

## Παραπομπές


Κατηγορία:Συμμετοχή της Ελλάδας στη Eurovision
Κατηγορία:Διαγωνισμός Τραγουδιού Eurovision 2007